Vera Komissar

Vera Komissar (født Litichevski; 1935–2018) var en danskfødt norsk sakprosaforfatter.

Komissar var aktiv i Det mosaiske trossamfunn i Trondheim, som forfatter om jødiske forhold og som leserbrevskribent. Hun ble kanskje mest kjent for boken På tross av alt (1995), som skildret hennes ektemann Julius Paltiels opplevelser under den andre verdenskrig.

Hun vokste opp i en jødisk familie i København som datter av skofabrikant Johan Litichevski og hustru Käthe Samson. I 1943 måtte familien flykte fra Danmark til Sverige for å unngå arrestasjon og deportasjon. De ble fraktet med fiskebåt over Øresund sammen med flere tusen andre jødiske dansker. I 1955 flyttet hun til Trondheim.Communicatio Forlag Hun giftet seg med Julius Paltiel i 2000. På det tidspunktet var hun enke etter kleshandler Jacob Komissar, sønn av Hirsch Komissar.

 Æresbevisninger og utmerkelser 
Vera Komissar ble i 2016 utnevnt til ridder av 1. klasse av St. Olavs Orden «for sin innsats for religiøst mangfold.»

 Bibliografi 
 Nådetid : norske jøder på flukt 1942 – sakprosa, sammen med Bjørg Sundvor (1992)
 På tross av alt : Julius Paltiel – norsk jøde i Auschwitz – sakprosa, sammen med Sverre M. Nyrønning (1995)
 Jødiske gleder : en bok om jødedommen, jødiske helligdager og koscher mat – sakprosa (1998)

 Referanser 

Kategori:Norske sakprosaforfattere
Kategori:Det mosaiske trossamfunn
Kategori:Riddere av 1. klasse av St. Olavs Orden
Kategori:Nordmenn født i Danmark
Kategori:Personer fra København
Kategori:Norske jøder